
Optimizacija mednarodnih overitev na sodiščih

Sklad: ESRR

Cilj politike: CP1: Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT

Prednostna naloga: PN1: Inovacijska družba znanja

Specifični cilj: RSO1.2: Izkoriščanje prednosti digitalizacije za državljane, podjetja, raziskovalne organizacije in javne organe

Predvideno trajanje projekta: 1. 1. 2026 - 15. 11. 2027

Vrednost projekta: 300.000,00 EUR (od tega podpora Evropske unije 173.338,50 EUR in nacionalni javni prispevek iz državnega proračuna 126.661,50 EUR)

Opis upravičenca oz. uporabnika: 

Naloge upravičenca na projektu opravlja Vrhovno sodišče Republike Slovenije. Vrhovno sodišče Republike Slovenije je najvišje sodišče v Sloveniji. Poleg vsebinskega odločanja v sodnih postopkih odloča tudi v sporih o pristojnosti med nižjimi sodišči ter o prenosu pristojnosti na druga sodišča. Ob tem skrbi tudi za evidenco sodne prakse.

Opis projekta: 

Podlago za neposredno potrditev operacije predstavlja Zakon o overitvi listin v mednarodnem
prometu (ZOLMP-1 - Uradni list RS, št. 9/17), na podlagi katerega Vrhovno sodišče Republike Slovenije prevzema vlogo upravičenca za izvajanje predmetne operacije. Po tem zakonu se overjajo javne listine, izdane v Republiki Sloveniji, ki so namenjene za uporabo v tujini, če se po pravu države, v kateri bodo uporabljene, zahteva njihova overitev in če ni z mednarodno pogodbo ali pravnim aktom Evropske Unije določeno drugače ali obratno. Vsebina projekta »Optimizacija mednarodnih overitev na sodiščih« je izrednega pomena za področje, ki ga urejata 4. in 6. člen zakona, saj bo z izvedbo operacije implementirana rešitev, ki bo bistveno izboljšala pristop pri preverjanju pristnosti elektronskih podpisov na izvorno elektronskih listinah tistih izdajateljev javnih listin, ki omogočajo preverjanje avtentičnosti teh listin v svojih informacijskih sistemih.

Uporabniki optimizirane rešitve v okviru sodstva bodo okrožna sodišča, ki izvajajo overjanje javnih listin. Dejanski uporabniki, ki bodo z optimizirano rešitvijo največ pridobili, pa bodo zunanje javnosti, to so fizične in pravne osebe, izdajatelji javnih listin in prejemniki  overjenih javnih listin v tujini.

